آمریکا ساوونما ناظیرلیگی‌نین (پنتاگون)، اینگیلتره‌ده قورماق ایستدیگی یئنی کشفیات تاسیسی ایله باغلی کونگره‌یه ائتدیگی سونومدا، ویکیلیکس آلدیغی معلومات‌لاری بیرباشا قایناق اولا‌راق ایستیفاده ائتدیگی ادعا ائدیلدی.
آمریکا نماینده‌لر مجلیسی کشفیات کومیته‌سینده، میللی کشفیات ایداره‌سی‌نین مودورو جیمز کلاپر، ساوونما ناظیرلیگی کشفیات‌دان مسئول مصلحتچی‌سی معاوینی مارکل لتر و ساوونما ناظیری‌نین معاوینی روبرت وورک‌ون قاتیلدیغی آمریکا میللی امنیتی ایله باغلی ایجلاسا پنتاگونون "ویکیپدیا ایسکاندا‌لی" دامغا ووردو.
ایجلاسدا کومیته صدری کالیفورنیا وکیلی دوین نونس، پنتاگون طرفین‌دن کونگره‌یه 21 مارس تاریخینده تقدیماتی ائدیلن بعضی سندلرده آچیق قایناق اولان و "اینترنت آنسیکلوپئدیسی" اولا‌راق تعیین اولونان ویکیپدیا-نین بیرباشا ایستیفاده ائدیب اتمه‌دیغینی سوروشدو.
کومیته عضو‌لرینه موضوعنو آچیقلاماقدا چتین‌لیک چکن امنیت بوروکراسیسی مسئول‌لاری، ویکیپدیانین پنتاگون ایشچی‌لری طرفین‌دن نه درجه‌ده قایناق اولا‌راق ایستیفاده ائدیلدیگینی دقیق اولا‌راق بیلمدیک‌لرینی سؤیله‌دی.
نونس، ایجلاسدا حاضیر اولان‌لارا، بیری 21 مارسدا کونگره‌یه تقدیم ائدیلن، دیگری ایسه ویکیپدیانین موضوعیلا باغلی سندلری‌نین یئر آلدیغی ایکی سندین پایلانماسینی ایسته‌دی.
هر ایکی سندده ده عینی معلومات‌لارین یئر آلدیغینا ایشاره ائدن نونس، ناظیر معاوینی وورک‌ا خیطاب اولا‌راق، "(کونگره‌دکی) کومیته عضو‌لرینه تقدیم ائتدیگینیز بو سندین اهمیت‌لی بیر بؤلومونون ویکیلیکسدن آلینمیش اولدوغونون فرقیندسینیزمی؟" سوالینی سوروشدو.
سؤز موضوعسو سنددکی معلومات‌لارین ویکیلیکسدن آلیندیغینی بیلمدیگینی یازان وورک، "بو آندا حقیقتن چاشدیم." دئیه‌رک موضوعنو جدی بیر شکیلده آراشدیراجاغینی ایفاده ائتدی.
ویکیپدیانین اکثریتله دبیرستان شاگیردلری‌نین ائو تکلیفلری اوچون ایستیفاده‌‌یه آچیق بیر قایناق اولدوغونا ایشاره ائدن نونس، بورا‌دان آلینان بیر معلوماتین بیرباشا کونگره اؤنونه گتیریلمه‌سی‌نین سهو اولدوغو قیمتلندیرمه‌سینی ائتدی.
21  مارسدا میلی کشفیات ایداره‌سی‌نین مودورو کلاپر ایله ساوونما ناظیری‌نین معاوینی وورک، نماینده‌لر مجلیسی کشفیات کومیته‌سیندکی ایجلاسدا، پنتاگونون اینگیلتره‌دکی کروگتون هاوا لیمانیندا قورماق ایستدیگی کشفیات آنالیز کومپلکسی اوچون تقدیمات ائتمیشدی.
